kardosdrur/scandi-wiki huggingface dataset:
Davids Kirke

Davids Kirke (også Davidskirken) ligger i Koldinggade på Østerbro i Københavns Kommune.

Historie 
Kirkens arkitekt var Johan Nielsen.
Kirken, der er Københavns mindste, er en tidlig og typisk Kirkefondskirke, som kan være i brug alle ugens dage med både gudstjenester og et frodigt menighedsliv. Efter at have været blandt stiftets lukningstruede kirker besluttede Københavns biskop og stiftsråd i begyndelsen af maj 2013 at tage Davids Kirke af listen over kirker, der var indstillede til lukning.

Billeder

Referencer

Litteratur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Davidskirken  hos nordenskirker.dk
 Davidskirken  hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Østerbro
Knabstrup Hovedgård

Knabstrup Hovedgård (el. Knabstrup Gods el. Knabstrupgård) er en af de herregårde, som historisk set hører til en af de ældste danske borge, og dens historie kan dateres til før 1259. Knabstrup ligger i Sønder Jernløse Sogn, Holbæk Kommune. Hovedbygningen er opført i 1861-1862 ved arkitekt Vilhelm Dahlerup og ombygget i 1934 af arkitekt W. Schaldemose.

Enkesædet Dorotheaslyst (1799-1802 af Philip Lange) er fredet.

Knabstrup Gods er på 436 hektar.

Hesteracen Knabstrupperen er oprindeligt fremavlet på Knabstrup Hovedgård af major Willars Knudsen Lunn i begyndelsen af 1800-tallet, og racen har sit navn fra gården.

Ejere af Knabstrup Hovedgård 

 (før 1259) Kronen
 (1259-1375) Roskilde Bispestol
 (1375-1436) Kronen
 (1436-1444) Poul Laxmand 
 (1444) Margrethe Poulsdatter Laxmand gift Thott
 (1444-1487) Iver Axelsen Thott
 (1487) Beate Ivarsdatter Thott gift Trolle
 (1487-1505) Arild Birger Trolle
 (1505-1541) Jakob Trolle
 (1541-1546) Else Poulsdatter Laxmand gift Gyldensterine
 (1546-1561) Gjørvel Abrahamsdatter Gyldenstierne (1) Ulfstand (2) Ulfstand
 (1561-1681) Lisbeth Trolle gift Sparre
 (1681-1610) Gabriel Sparre 
 (1610-1622) Johan Sparre
 (1622-1653) Frederik Parsberg
 (1653-1662) Sophie Kaas gift Parsberg
 (1662-1672) Niels Frederiksen Parsberg / Jørgen Frederiksen Parsberg / Verner Frederiksen Parsberg
 (1672-1685) Jørgen Frederiksen Parsberg
 (1685) Assessor Sidenborg
 (1685) Enke Fru Sidenborg 
 (1685-1695) Frederik Vittinghof baron Scheel
 (1695-1730) Schack baron Brockdorff
 (1730-1732) Sophie Charlotte Scheel gift Brockdorff
 (1732-1745) Maximilian Wilhelm von Dombroick 
 (1745-1747) Johan Lorentz Castenschiold
 (1747-1760) Johan Lorentz Castenschiolds dødsbo
 (1760-1764) Carl Adolph Castenschiold
 (1764-1770) Jørgen Jørgensen
 (1770-1772) Enke Fru Jørgensen gift (2) von Hielmcrone
 (1772-1776) Jørgen von Hielmcrone
 (1776-1814) Christian Ditlev Lunn
 (1814-1865) Willars Knudsen Lunn
 (1865-1886) Carl Frederik August Lunn
 (1886-1929) Erasmus Sigismund Lunn
 (1929-1931) Knud William Lunn
 (1931-1960) Knabstrup Gods A/S v/a Kurator Knud William Lunn
 (1960-1980) Knabstrup Gods A/S v/a Kurator Bodil Lunn
 (1980-2007) Knabstrup Gods A/S v/s Kurator Gerda Lunn Gram
 (2008-) Knabstrup Gods A/S v/s Kurator Gorm Lunn

Kilder og eksterne henvisninger 
C.D.O. Lunn: "En Herregaardshistorie" (1958; s. 50-95)
 Knabstrup Hovedgård - fra Dansk Center for Herregårdsforskning 

Herregårde i Holbæk Kommune
Herregårde i Holbæk Amt
Fredede slotte og herregårde i Danmark
Fredede bygninger, konstruktioner og anlæg i Holbæk Kommune
Vilhelm Dahlerup
Bryggeriforeningen

Bryggeriforeningen er en dansk interesseorganisation, der varetager øl- og læskedrikproducenternes interesser inden for bl.a. erhvervs-, miljø-, fødevare- og sundhedspolitik. Samtidig deltager Bryggeriforeningen i internationale samarbejder for at fremme øl- og læskedrikbranchens interesser. Foreningen omfatter de store bryggerier og en lang række af landets mindre bryggerier. Medlemmerne brygger 98 % af det øl, der bliver producereret i Danmark, samt en stor del af læskedrikproduktionen og produktionen af vand på flaske. En del bryggerier på Grønland og Færøerne er også medlemmer.

Bryggeriforeningen står desuden for kampagner om alkoholkultur, og den arbejder desuden på at skabe øget kendskab om øl og er medejer af Den Skandinaviske Bryggerhøjskole.

De danske bryggerier beskæftiger i alt 3.500 medarbejdere. Men samtidig bidrager bryggerier og tapperier til beskæftigelsen i en række andre sektorer. For hvert job på bryggerierne skaber branchen 5,5 andre jobs: Et job inden for landbrug, emballage og kommunikation, fire jobs på cafeer og restauranter og et halvt job i detailhandelen. I alt beskæftiger ølverdenen ca. 19.000 danskere.

Fra 1. juni 2022 er Nick Hækkerup Bryggeriforeningens direktør.

Udenlandske arbejdspladser 
På verdensplan beskæftiger de danske bryggerier i alt 45.000 medarbejdere, og i alt 250.000 personer verden over har et job, der kan relateres til de danske bryggerier.

Eksterne henvisninger 
 Bryggeriforeningen
 Den skandinaviske Bryggerhøjskole
 Ølakademiet

Referencer 

Brancheforeninger i Danmark
Etableret i 1899
Nørremølle

Nørremølle er en gård ved Sottrupskov på Sundeved. Gården er den sønderjyske politiker H.P. Hanssens fødested (født 21. februar 1862).

Historie 
Nørremølle, der nævnes første gang 1535 var  oprindelig en kornmølle ved Snogbækken, men da hertug Hans den Yngre (1545-1622) ledte bækkens vand til Sandbjerg, blev møllen nedlagt. Omkring 1630 var der på stedet en lille krudtmølle, som eksploderede. Krudtmølle blev genopført i 1674. Stedet var derefter fæstegård under Sandbjerg Gaard

1778 køber Christen Hansen, (1748-1848) "Nørremølle". 1819 overtager sønnen Chr. Hanssen (1825-91) det lille landsted med et par tønder land. På gården oprettede han købmandsbutik, brændevinsbrænderi, malteri og ølbryggeri, samtidig med at han drev et lille landbrug. Senere købte han jord og Nørremølle blev en større gård. Hans søn, den nationalbevidste Christen Hanssen overtog  gården i 1848 og udvidede gårdens areal og byggede det store nuværende stuehus. Det gamle brænderi blev i 1857 afløst af et større moderne dampbrænderi. Staldene blev udvidet med en stor kvæg og malkebesætning. Markarealet blev omkring 1860 udvidet til det dobbelte ved køb af en nabogård.

Nørremølle, der ligger ca. 8 km nord for Dybbølskanserne blev i april 1864 inddraget i den 2. Slesvigske Krig. Mange af familiens nære slægtninge, der var blevet fordrevet fra deres sønderskudte og nedbrændte gårde, søgte tilflugt på gården. Efterhånden som fjenden rykkede frem, blev gården også indkvarteringssted for 400 prøjsiske pionersoldater. Den 25. juni udløb våbenhvilen og familien Hanssen blev vidner til at de 400 preussiske pionersoldater i skoven nede ved Alssund om natten opkastede volde til kanoner, byggede tømmerflåder og udskibningsbroer. Den 29. juni rykkede preussiske kolonner af landgangsstyrker forbi Nørremølle og frem mod Alssund.

Efter at Sønderjylland i 1864 blev en del af Preussen ophørte Chr. Hanssen med brænderiet. Familien på  Nørremølle var gæstfrie, huset stod altid åbent for gæster fra Danmark.

Ekstern henvisning 
Kort på www.skovognatur.dk

2. Slesvigske Krig
Bygninger, konstruktioner og anlæg i Sønderborg Kommune
Gårde i Danmark
Palle Strøm

Palle Kisbye Strøm (født 3. marts 1968) er en tidligere programdirektør i TV 2.

Palle Strøm har siden 2014 været Nordisk Udviklingschef i tv-produktionsselskabet Monday.

Palle Strøm blev BA i film, tv og kommunikation fra Københavns Universitet i 1992, og året efter tog han overbygningsuddannelse på UCLA i Los Angeles.

I 1993 blev han ansat som programmedarbejder ved DR på ungdomsprogrammet Transit. Han blev et kendt ansigt, da han i 1996–97 var studievært for programmet Gotha - kult, kitsch og B-film på DR2, hvor han med sin underspillede, men kærlige ironi præsenterede nostalgiske klip fra DR's arkiver.

I 1997 skiftede han til TV 2, hvor han blev ansat som underholdningsredaktør. Sammen med Keld Reinicke startede han i 2000 den nye tv-kanal TV 2 Zulu. I 2005 blev han administrerende direktør for TV 2 Networks, og i august 2006 blev han udnævnt til programdirektør for alle TV 2's tv-kanaler.

I 1999 var han med til at lave programmet Årgang 0 om børn fra år 2000, som i dag er et af de mest populære tv-programmer, der handler om børns liv og fremtid.

Palle Strøm har desuden optrådt i rollen som sig selv i komedieserien Klovn.

Palle Strøm og Keld Reinicke producerede i 2000 realityprogrammet Den store mission, med lave seertal. Programkonceptet blev solgt til Norge som Astronautene.

Eksterne henvisninger 
 

Tv-værter fra Danmark
Ansatte ved TV 2
Personer i Kraks Blå Bog
Microsoft Visio

Microsoft Visio er et program til at lave diagrammer ved brug af vektorgrafik. Det betegnes som værende er en del af Microsoft Office men det skal købes adskilt. Det kan bruges til at lave en lang række forskellige type af diagrammer f.eks. UML-diagrammer. Det kan også bruges til at lave SVG-billeder som kan bruges på wikipedia.

Visio blev et Microsoft-produkt da Microsoft købte Visio Corporation i 2000.

Visio
Diagramprogrammer
Kim Staal

Kim Romanko Staal (født 10. marts 1978) er en professionel dansk ishockeyspiller hvis foretrukne position er forward. Kim Staal fik sin ishockeyopdragelse i Herlev Ishockey Klub, men tog som 16-årig til Malmö Redhawks i Sverige for at udvikle sit spil. Efter 2 år på ungdomshold i Malmö får Staal sin Eliteseriedebut i sæsonen 1996-97. I 1996 bliver han draftet til NHL af Montreal Canadiens i 4. runde som nr. 92 i alt. Staal vælger dog at fortsætte karrieren i Malmö hvor han bliver indtil 2006 med undtagelse af 2 sæsoner hvor han spiller for MODO Hockey. Sæsonen 2005-06 bliver tilbragt i den næstbedste række, Hockeyallsvenskan efter at Malmö Redhawks sæsonen forinden rykker ud af Eliteserien.Han har lavet 85 mål på landsholdet.

Den 1. januar 2011 skiftede Staal til Herning Blue Fox efter en lang periode i udlandet.  Herning blev danske mestre med Staal på holdet, men den 25. april 2011, blev det i en pressemeddelelse offentliggjort, at Staal vender tilbage til Herlev.

Nordamerika 

Kim Staal har hele tiden haft som ambition at komme til at spille i verdens bedste ishockeyliga, NHL. Han har flere gange været inviteret af Montreal Canadiens til deres træningslejr inden sæsonen hvor spillerne har mulighed for at vise deres kvaliteter og dermed spille sig til en kontrakt. Som oftest har skader dog helt eller delvist spoleret disse ophold. 1. september 2006 blev det offentliggjort at Kim Staal var blevet inviteret til Nashville Predators' træningslejr. Dette er muligt efter at Montreal Canadiens mistede NHL-rettighederne til Kim Staal, simpelthen fordi de ikke fik Staal på kontrakt indenfor den tidsgrænse som NHL's regler foreskriver, hvilket gør Staal til en såkaldt Free Agent.

Den 24. september 2006 blev Staal siet fra Nashvilles training camp efter at have spillet et par træningskampe hvor han bl.a. scorede 2 mål i en træningskamp for Nashville mod Carolina Hurricanes d. 22. september. Staal tilbragte hele sæsonen på Nashvilles farmerhold i AHL, Milwaukee Admirals. Efter sæsonen hjalp han det danske landshold til en 10. plads ved VM i ishockey 2007 i Moskva, Rusland. Efter blot en enkelt sæson i Nordamerika vendte Staal tilbage til Sverige hvor han vandt sølv i sæsonen 2007-08 med Linköping i Elitserien.

Det danske landshold 

Kim Staal debuterede på det danske landshold i 1996 og har været en af de bærende kræfter på holdet lige siden. Han har således været stærkt medvirkende til at spille Danmark op blandt verdens 16 bedste ishockeynationer. Kim Staal er også kendt for sit gode humør, der har hævet stemningen utallige gange på landsholdets samlinger.

Eksterne links 

 Kim Staal's statistik på hockeydb.com
 Statistik Eliteprospects.com

Fodnoter 

Ishockeyspillere fra Danmark
Skriver-prisen

Skriver-prisen er en pris opkaldt efter forfatteren Esther Skriver, der var den første, der modtog prisen.

Skriver-prisen har til formål at hædre en særligt bemærkelsesværdig indsats for dansk litteratur, der tilgodeser læservenlighed ud fra sproglig, indholdsmæssig og grafisk tilgængelighed, så værket både har litterær og pædagogisk kvalitet. Det gælder litteratur, der er skrevet for læsesvage børn, unge eller voksne.

Litteraturpriser fra Danmark
Diazepam

Diazepam, solgt under navne som Valium og Stesolid®, er et benzodiazepin med lang halveringstid. Det anvendes bl.a. til behandling af angst, søvnløshed, kramper, muskelspasmer, Ménières sygdom, samt alkohol-, benzodiazepin- og opioid-abstinens. Diazepam bruges i den danske ambulancetjeneste til behandling af epilepsi- og krampeanfald.

Historie 
Diazepam blev først markedsført i 1963 af Roche Pharmaceuticals som det første sikre alternativ til barbituraterne som sedativum og anxiolytikum.

Indikationer 
 Angst
 Spasticitet
 Alkoholabstinenser
 Behandling af status epilepticus og andre kramper
 Behandling af amfetamin-og kokain-forgiftning
 Indledning af universel anæstesi

Eksterne henvisninger 

Lægemidler tilhørende nervesystemet
Organiske nitrogenforbindelser
Soulive

Soulive er et jazzband fra Woodstock i USA.

Diskografi 
 2005 – Break Out
 2005 – Steady Groovin
 2003 – Turn It Out Remixed
 2003 – Soulive (Live)
 2002 – Next
 2001 – Doin' Something
 1999 – Turn It Out
 1999 – Get Down!

Eksterne henvisninger 
 

Musikgrupper fra USA
Jazzorkestre
Musikgrupper fra 1999
Dia

Dia er et gratis open source program til at lave diagrammer. Det er en del af GNOME-projektet. Dia blev oprindeligt lavet af Alexander Larsson. Dia har en brugergrænseflade, der minder om GIMP. Det findes til en lang række styresystemer blandt andet Microsoft Windows.

Dia kan bruges til at lave mange forskellige slags diagrammer blandt andet: ER-diagrammer-, UML-, flowchart- og elektronikdiagrammer. Det er også muligt at tilføje egne type af objekter.

Dia har sit eget filformat .dia, men det kan også arbejde med en lang række andre formater. Det kan blandt andet gemme i følgende formater:
 EPS — Encapsulated PostScript
 SVG — Scalable Vector Graphics
 DXF — Autocad's Drawing Interchange format 
 CGM — Computer_Graphics_Metafile defineret af ISO
 WMF — Windows Meta File

Diagramprogrammer
Grafik-relaterede programmer til Linux
Grafik-relaterede programmer til OS X
Grafik-relaterede programmer til Windows
Multicast

Multicast er en teknik der benyttes i forbindelse med Internet og bruges til at udsende samme information til mange modtagere simultant, for eksempel i forbindelse med net-radio/tv.

Teknikken bygger på at den afsendende part sender samme pakke med flere modtager IP-adresser som modtager, og den egentlige fordeling sker under routningen i knudepunkterne på vej mod modtagerne.

Dette er belejligt til mange streamingaktiviteter, men blokeres ofte i Internetknudepunkter, fordi det bedre kan betale sige kun at tillade punkt-til-punkt trafik (mere trafik=flere penge) – ikke særligt trafik-rationelt, men valgt ud fra et økonomisk suboptimerings-rationale.

Multicast IPv4-adresserummet er 224.0.0.0 – 239.255.255.255

Datanet
Lutherkirken

Lutherkirken ligger i Randersgade på Østerbro i Københavns Kommune.

Historie 
Kirkens arkitekter var Martin Nyrop og Julius Smith. Kirken er en af de 16, som Københavns Stiftsråd har anbefalet lukket.

Kirkebygningen

Interiør

Alter

Prædikestol

Døbefont

Orgel

Kirkeskib

Gravminder

Referencer

Litteratur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 Lutherkirken  hos nordenskirker.dk
 Lutherkirken hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Østerbro
Martin Nyrop
Back Home

Back Home er en CD udgivet af det engelske guitarfænomen Eric Clapton i 2005. Indeholder hittet "I'm going left" samt hittet "Revolution".

Album fra 2005
Eric Clapton-album
Nationaløkonomi

Nationaløkonomi er en samfundsvidenskab, der studerer bestemte former for menneskelig adfærd samt skabelse af værdier. Blandt andet studerer nationaløkonomer allokeringen af knappe ressourcer til dækning af rivaliserende behov. 

Det er værd at bemærke at det danske ord økonomi er bredere end det engelske economics. Det danske ord omfatter både nationaløkonomi og driftsøkonomi (også kaldet erhvervsstudier, virksomhedsledelse, erhvervsøkonomi mv.), hvor det engelske economics betyder nationaløkonomi. Hovedemnerne i nationaløkonomi er mikroøkonomi, makroøkonomi og økonometri.

Kendte teorier
Public choice

Se også 
Lignende emner:
 Økonomi
 Mikroøkonomi
 Makroøkonomi

Kilder/henvisninger 

 Lexopen

Samfundsvidenskab
Akademiske discipliner
Sommerhus

Et sommerhus eller fritidshus er en feriebolig, som findes i mange forskellige udformninger. Et sommerhus i Danmark er som regel bygget af træ, men kan også være bygget af andre materialer.

Der er stor forskel på komforten i sommerhuse, helt fra luksussommerhuse med egen pool over mellemklassen med sauna og spa til det helt enkle. Som regel er komforten dog væsentlig bedre end i et kolonihavehus.

Mange sommerhuse bliver udlejet det meste af tiden, eksempelvis via online booking, men nogle anvender selv sommerhuset som weekendbolig.

Historie 
Historien bag feriehuset starter i 1700-tallet, hvor de rigeste bygger store landsteder. Vi skal helt frem til 1800-tallet før nogle kunstnere, primært kunstmalere, opdager, at der er et helt særligt lys ved Skagen og i Nordsjælland. Kunstnerne blev således igangsættere for feriehusbyggeriet, og både kunstnere og det bedre borgerskab opførte feriehuse til eget brug. Fra Hornbæk og Skagen bredtes feriehuskulturen til resten af landet, og i 1920'erne fik den almindelige arbejder ret til 2 ugers ferie. Denne ret satte ekstra gang i feriehusbyggeriet, og der blev siden 1930'erne opført rigtig mange feriehuse mange steder i landet. Feriehusene var af meget forskellig kvalitet, og tit var det blot primitive hytter på et stykke jord.

Regler for sommerhuse 
Reglerne for fritidshuse afhænger af, om det er beliggende i sommerhusområde eller by- og landzone:

Sommerhusområde

Benyttelse 
Fritidshuse beliggende i sommerhusområder. Reglerne om benyttelse af husene er reguleret af planloven, som bl.a. fastsætter, at et sommerhus ikke må anvendes til overnatning i perioden fra 1. november til 31. februar. Undtaget herfra er dog kortvarige ferieophold og ophold af pensionister, der har ejet ejendommen i 1 år.

Bygning 
Bygningsreglementet for småhuse  fastsætter bestemmelser for, hvordan et sommerhus skal/må bygges. Sommerhuses etageareal må maksimalt udgøre 15% af grundens areal, medmindre andet er fastsat i lokalplan.

By- eller landzone

Benyttelse 
Anvendelse af fritidshuse i by- og landzone er reguleret i bygge- og zonetilladelser.

Bygning 
Der er ikke specielle regler for fritidshuse i by- og landzone.

Forbehold 
Danmark har ved tiltrædelsen af EF, og senere ved tiltrædelsen af EU, taget forbehold på sommerhusområdet. Hvis man ikke har fast bopæl i Danmark, og heller ikke tidligere har boet i Danmark i sammenlagt fem år, skal man have Justitsministeriets tilladelse til at erhverve fast ejendom (gælder også folk med dansk statsborgerskab). Er betingelserne i hovedreglen ikke opfyldt får man kun lov til at købe et sommerhus i Danmark, hvis man har en ganske særlig stærk tilknytning, enten til nær familie her i landet eller til ejendommen.

Udlejning 

Reglerne for udlejning af fritidshuse er ikke afhængig af om huset ligger i by-/landzone eller sommerhusområde.

Se også 

 Feriehus
 Sommerhusudlejning
 Hytte
 Skur
 Campingvogn – "mobil hytte/småhus"
 Skurvogn – mobilt skur

Referencer

Eksterne henvisninger
 Politikens sommerhuse fra konkurrencen om billige sommerhuse 1912
Timrå IK

Timrå IK er en svensk ishockeyklub beliggende i Timrå i Västernorrlands län. Klubben spiller sine hjemmekampe i NHC Arena der har en tilskuerkapacitet på ca 6 000, heraf 1400 ståpladser.

Historie 

Klubben blev stiftet i 1928 under navnet Wifstavarvs IK. Man fik ishockey på programmet i 1938, hvorefter man tilbragte mange sæsoner i de næstbedste rækker kun afbrudt af sporadiske visitter i den bedste række. I 1990 fusionerede klubben med nabokubben fra Sundsvall, Sundsvall Hockey men dette ægteskab varede kun i to sæsoner. Klubben har siden 2000 befundet sig i eliteserien uden afbrydelse. Det er endnu ikke lykkedes klubben at hjemføre det svenske mesterskab, man har to finalepladser som bedste resultat.

Danske spillere 

 Frans Nielsen (2005-06)
 Peter Regin (2005-08)

"Fredede" numre 

 Nr 5 – Lennart "Lill-Strimma" Svedberg
 Nr 20 – Henrik Zetterberg (Nr. 20 er ikke officielt 'fredet' men må ikke anvendes af andre end Zetterberg.

Ishockeyklubber i Sverige
Timrå
The Be Good Tanyas

The Be Good Tanyas er en canadisk musikalsk trio der spiller traditionel musik med indflydelse fra folk, country, og bluegrass. Bandet stammer fra British Columbia og spillede sine første koncerter i Vancouver sidst i 1990'erne. Deres musik bygger på stærke harmonier hvor bandets 3 kvindelige medlemmer alle bidrager.

Bandmedlemmer 

 Frazey Ford (guitar, sang),
 Samantha Parton (guitar, mandolin, banjo, sang), og
 Trish Klein (guitar, banjo, sang).

Jolie Holland er tidligere medlem af The Be Good Tanyas, men forfølger nu en solokarriere.

Koncerter i Danmark 

 Roskilde Festival, 2005

Diskografi 

 Blue Horse (2001)
 Chinatown (2003)
 Hello Love (2006)

Eksterne links
 The Be Good Tanyas officielle website
 The Be Good Tanyas profil på www.allmusic.com

Be Good Tanyas, the
Be Good Tanyas, the
Be Good Tanyas, the
Gogol Bordello

Gogol Bordello er et band fra New York som spiller en stil der bedst kan beskrives som sigøjnerpunk. Flere af medlemmerne er østeuropæiske indvandrere. Bandet blev dannet i 1996.

Sangeren er ukrainskfødte Eugene Hütz (DJ Hütz), som også spiller rollen som oversætter i filmen Alt er oplyst, originaltitel: Everything is Illuminated.

Diskografi 
 Voi-La Intruder – 1999
 Multi Kontra Culti vs. Irony – September, 2002
 Gogol Bordello vs. Tamir Muskat – Samarbejde med J.U.F., Hütz' sideprojekt. – August, 2004
 East Infection – Oktober, 2004
 Gypsy Punks Underdog World Strike – August, 2005
 Super Taranta – Udkommer 10. juli 2007

Koncerter i Danmark 
 Roskilde Festival 2003
 Stengade 30 (december 2005)
 Roskilde Festival 2006
 Vega (august 2006)
 Vega (november 2006)
 Vega (november 2009)
 Vega (Juni 2009)
 Roskilde Festival 2009
 Rådhuspladsen december 2009
 Store Vega, København – 2. December 2010
 Northside Festival juni 2013
 Tinderbox 2017

Eksterne henvisninger 
 Officiel website
 Interview på MTVU

Har spillet på Roskilde Festival
Punkgrupper fra USA